PLANB แนวโน้มครึ่งหลังปีนี้สดใสบริการ Bus Wi-Fi หนุนกำไร 3Q58
PLANB แนวโน้มครึ่งหลังปี 58 สดใสต่อเนื่อง จากยอด Backlog ในมืออีกกว่า 850 ลบ. ต่อเนื่องไปจนถึงปี 59 จากโอกาสขึ้นค่าโฆษณาและขยายธุรกิจเข้าสู่ AEC อีกทั้งบริการ Bus Wi-Fi หนุนกำไรไตรมาส 3/58 โดยให้มูลค่าเหมาะสมปี 58 อยู่ที่ 6.90 บาท
4 ก.ย. 2558

บล.โนมูระ พัฒนสินระบุในบทวิเคราะห์ (4 ก.ย.) ว่า บริษัท แพลน บี มีเดีย จำกัด (มหาชน) หรือ PLANB แนวโน้มครึ่งหลังปี 58 สดใสต่อเนื่อง จากยอด Backlog ในมืออีกกว่า 850 ลบ. ต่อเนื่องไปจนถึงปี 59 จากโอกาสขึ้นค่าโฆษณาและขยายธุรกิจเข้าสู่ AEC โดยให้มูลค่าเหมาะสมปี 58 อยู่ที่ 6.90 บาท ด้วยวิธี DCF (WACC 9.2%, L-T 4.0%)
อีกทั้งบริการ Bus Wi-Fi หนุนกำไรไตรมาส 3/58 นอกจากนี้คาดสื่อโฆษณานอกบ้านที่จังหวัดอุดรฯ (Udon Thani City Network) เปิดตัวไตรมาส 4/58 พร้อมรับดีลมาเลเซียแล้วเสร็จก่อนสิ้นปี 58
 